Henry Bacon

Henry Bacon (født 28. november 1866, død  16. februar  1924) var en amerikansk Beaux-Arts arkitekt som er best husket for Lincolnmonumentet i Washington, D.C. (bygd 1915–22), som ble hans siste prosjekt.

Utdanning og tidlig karriere 
Henry Bacon ble født i Watseka, Illinois. Han studerte en kort tid på University of Illinois, Urbana (1884), men forlot universitetet for å starte sin arkitektoniske karriere og arbeidet som tegner på kontoret til McKim, Mead & White (MMW) i New York City, et av de mest kjente arkitektkontorene i sin tid. Bacons verker i denne perioden var på slutten av den greske vekkelse, og Beaux-Arts-arkitektur forbindes med firmaet med arbeider som omfattet Verdensutstillingen i Paris 1889. Han tegnet Boston offentlige bibliotek, New York Herald Bygning, Harvard Club i New York, Colombia University's Morningside Heights campus, World's Columbian Exposition i Chicago i 1893, og Pennsylvania Station i New York, blant andre arbeider. Hans senere arbeider omfatter Danforth Memorial Library i Paterson, New Jersey (1908), jernbanestasjonen i Naugatuck, Connecticut, Court of Four Seasons i Panama-Pacific Expo i San Francisco 1915, Minnesmerket over første verdenskrig ved Yale-University, Lincoln Memorial i Washington DC, Confederate Memorial i Wilmington, North Carolina, og mange andre anerkjente offentlige bygninger og monumenter.

Mens Bacon arbeidet for McKim, Mead & White vant han i 1889, Rotch reisestipend for arkitektektstudenter, noe som ga ham to år til å studere og reise i Europa. Der tilbrakte han tiden med å tegne detaljer av romersk og gresk arkitektur. I Tyrkia møtte han sin fremtidige kone, Laura Florence Calvert, datter av en britisk konsul. Han reiste med en annen samtidig student, Albert Kahn som skulle bli en ledende industriarkitekt. Da han kom tilbake til USA tilbragte han flere år med sin mentor, Charles McKim. Han arbeidet med prosjekter som for eksempel Rhode Island State House i Providence, Rhode Island, og var McKims personlige representant i Paris og Chicago under World's Columbian Exposition i 1893, hvor MMW prosjekterte flere bygninger.

Eget arkitektkontor
I 1897 forlot Bacon MMW, gikk sammen med James Brite, en yngre arkitekt fra firmaet, og dannet partnerskapet Brite and Bacon Architects. Brite var ansvarlig for økonomien og administrasjonen i partnerskapet, mens Bacon var ansvarlig for byggekunst, prosjektering og bygging. Partnerskapet vant like etter etableringen konkurransen for Jersey City Public Library og Hall of History ved American University i Washington, DC, og deretter bygde de en god del offentlige bygninger og et lite antall private boliger, spesielt La Fetra Mansion i Summit, New Jersey.

I 1897 fikk de i oppdrag å bygge tre private boliger, "La Fetra Mansion" i Summit, New Jersey, et tre-etasjers georgiansk herskapshus "Laurel Hill" i Columbia, i Nord-Carolina, og Donald McRaes hus i Wilmington, North Carolina. "La Fetra Mansion" ble tegnet og bygget av Bacon, og hans tegninger ble publisert i september-utgaven 1901 av Architecture, et fremragende tidsskift i sin tid. "La Fetra Mansion" viste Bacons preferanser for Beaux-Arts neo-greske og romersk arkitektur-stil. Hans enkle og elegante linjer og hans dyktighet i dimensjoner og proporsjoner, ga opphav til en staselig eleganse, fredlig og en følelse av guddommelig beskyttelse.
I 1897 ble Bacon kontaktet av en gruppe som var organisert med det formål å øke offentlige og private midler for å bygge et monument i Washington, DC for å minnes Abraham Lincoln. Bacon begynte på sitt konsept, et kunstnerisk og arkitektonisk design for Lincolnmonumentet samme år, og fortsatte arbeidet selv om finansiering for bygging av prosjektet tilsa at det ikke kunne skje før mange år senere. Brite og Bacons partnerskap ble oppløst i 1902, dels som følge av at Brite var uenighet i Bacons lidenskap, og den ubetalte tid han brukte på tegningen. Etter det praktiserte Bacon under sitt eget navn med betydelig suksess og bygde et stort antall kjente offentlige bygninger og monumenter frem til hans død i 1924.

I 1913 ble Bacon valgt inn i National Academy of Design som assosiert medlem, og ble fullverdig medlem i 1917.

Modne arbeid 

Bacon var meget aktiv som designer av monumenter og bygging av offentlige skulpturer. Han tegnet Court of the Four Seasons for 1915 Panama-Pacific Utstillingen i San Francisco, og krigsminnesmerket ved Yale University. Han samarbeidet med skulptøren Augustus Saint-Gaudens på senator Mark Hanna-monumentet i Cleveland, Ohio, og med Daniel Chester French på en rekke monumenter, blant annet Lincoln Memorial, den tankefulle, enorme Lincoln. Olin Memorial Library, en av Bacon-bygningene ved Wesleyan University, huser mange av Bacons dokumenter og tegninger av Lincoln Memorial.

Bacon fant sjelden tid til å designe private boliger. Det er tre kjente boligprosjekter som tydelig er hans arbeid. Det første er "La Fetra Mansion" i Summit, i New Jersey, som ble designet og bygget av firmaet Brite & Bacon fra 1897 til 1900. Bacon integrerte mesterlig sin signaturstil med gresk fornyelse og romerske renessanse-elementer og proporsjoner i boligstrøket. Det elegante resultatet var forbløffende mesterlig. "La Fetra Mansion" ble bestilt av industrimannen Harald A. La Fetra som eide firmaet Royal Baking Powder Company som senere fusjonerte med RJR Nebisco. Det andre er en rustikk feriebolig, "Donald McRae House" i Wilmington, North Carolina, tegnet for sin nære venn Donald McRae.

Den tredje privatboligen som Bacon tegnet, var Chesterwood House som han tegnet for sin venn, den kjente skulptøren Daniel Chester French, som hans sommerhjem og atelier i Stockbridge, Massachusetts. Husets eksteriør bærer likhet med "La Fetra Mansion".

Bacon satt som medlem av den amerikanske kommisjonen for Fine Arts fra 1921 til sin død i 1924. I mai 1923 overrakte president Warren G. Harding Bacon American Institute of Architects' AIA-gullmedalje, noe som gjorde ham til den 6. mottaker av denne æresbevisningen. Bacon døde av kreft i New York og er gravlagt på Oakdale Cemetery i Wilmington, North Carolina.

Under andre verdenskrig ble et US Navy Libertyskip oppkalt etter arkitekten Bacon: SS «Henry Bacon», som ble sjøsatt 11. november 1942. SS «Henry Bacon» utførte en vellykket og heroisk redningsaksjon under tung Luftwaffe-beskytning utenfor Bardufoss, reddet alle de 19 norske flyktningene som var ombord, inkludert mange barn og kvinner, før den til slutt sank 23. februar 1945 under enorm kraftig bombing av Luftwaffe.

Bemerkelsesverdige monumentene og offentlige bygg 
Lincoln Memorial, Washington, DC
Danforth Memorial Library, Paterson, New Jersey
Train station in the style of an Italian villa, Naugatuck, Connecticut
Van Vleck Observatory, Olin Memorial Library, the Eclectic Society House, Wesleyan University, Middletown, Connecticut
Union Square Savings Bank, Manhattan, New York City
Ambrose Swasey Pavilion (1916), Exeter, New Hampshire;
Chelsea Savings Bank, Chelsea, Massachusetts
Halle Brothers Department Store, Cleveland, Ohio
Waterbury General Hospital, Waterbury, Connecticut
National City Bank, New Rochelle, New York
Citizens & Manufacturers National Bank, Waterbury, Connecticut
First Congregational Church, Providence, Rhode Island
Gates for the University of Virginia, Charlottesville, Virginia
Woodmere High School, Woodmere, New York
Public Bath, Brooklyn
Foster Mausoleum, Upper Middleburgh Cemetery, Middleburgh, New York
Perry Memorial Arch, Seaside Park, Bridgeport, Connecticut

Arkitektoniske innstillinger, baser og exedra for skulptur 

Bonney Memorial (1898), Francis Edwin Elwell, skulptur, Lowell Cemetery, Lowell, Massachusetts

Commodore George Hamilton Perkins, (1902), Daniel Chester French, skulptur, New Hampshire State House, Concord, New Hampshire
Roswell Pettibone Flower Monument, (1902), Augustus Saint-Gaudens, skulptur, Watertown, New York
Col. James Anderson Monument, (1904), Daniel Chester French, skulptur, Allegheny Square, Pittsburgh, Pennsylvania
Melvin Memorial (1906-1908), Daniel Chester French, skulptur, Sleepy Hollow Cemetery, Concord, Massachusetts

August Robert Meyer Memorial,  (1909) Daniel Chester French, skulptur, Kansas City, Missouri
Burnside Fountain, (1912) by Charles Y. Harvey, Worcester Common, Worcester, Massachusetts 
Prehn Mausoleum, (1912) Karl Bitter skulptur, hugget av Piccirilli Brothers, Cedar Lawn Cemetery, Paterson, New Jersey
Abraham Lincoln, (1912 statue) av Daniel Chester French, Lincoln, Nebraska,1912.
Carl Schurz Monument, (1913) Karl Bitter skulptur, Morningside Park, New York City
Henry Wadsworth Longfellow Monument, (1914), Daniel Chester French, skulptur, Longfellow Park, Cambridge, Massachusetts
Lafayette Monument, (1917), Daniel Chester French skulptur, Prospect Park, Brooklyn, New York
Ruth Anne Dodge Memorial, (1918), Daniel Chester French skulptur, Fairview Cemetery, Council Bluffs, Iowa
Depew Memorial Fountain, (1919), Karl Bitter and Alexander Stirling Calder skulptur, University Park, Indianapolis, Indiana
Russell Alger Memorial Fountain, (1921), Daniel Chester French, skulptur, Grand Circus Park, Detroit, Michigan
Dupont Circle Fountain, (1921), Daniel Chester French skulptur, Dupont Circle, Washington, D.C.
Alexander Hamilton Monument, (1923), James Earle Fraser skulptur, Washington D.C.
Jesse Parker Williams Memorial, (c. 1924), Daniel Chester French skulptur, Westview Cemetery, Atlanta, Georgia
American Revolutionary War Memorial, (c. 1915), Daniel Chester French skulptur, Jno. Williams, Inc. (NY) founder, Danville

Referanser 

Arkitekter fra USA
Personer fra New York City